**Referat Styremøte Bakerovnsgrenda Huseierforening**

**Dato:** 22. august 2017

**Tilstede**: Åse Hagen, Kjell Erik Fagertun, Hans Randen, Pål Arne Kastmann

**Referent**: Pål Arne Kastmann

**1: Garasjeanlegg**

* Søppelskur er tilnærmet ferdig – det gjenstår å legge takstein og evt. finish.
* Har begynt med vedlikeholdsarbeid av garasjene. G8 og 8 arbeides det med nå. G5, 6 og 7 står for tur, og så vil arbeiderne jobbe seg oppover grenda.
* Styret vil kjøpe inn maling. Kjell Erik vil avklare hvilken fargekode som skal kjøpes inn (grønt for port, rødt for bygg). Hvert tun er ansvarlig for å male sine egne garasjer – arbeidet foreslås gjennomført på dugnad i løpet av høsten. Hver tun-ansvarlig organiserer arbeidet for sitt tun.
* Lampekupler er kjøpt inn til garasjene. Disse kan hentes i redskapsboden ved behov.

**2: Høstdugnad**

* Legges til 10. oktober, kl. 17.
* Viktig å fjerne/trimme vegetasjon rundt garasjeanlegg – dette vil forhindre fremtidig råte på anlegget.

**3: Elbil arbeidsgruppe**

* Arbeidsgruppen har sett på hvilken kapasitet vi har i de to sikringsskapene som er tilknyttet øvre og nedre garasjeanlegg – status er som følger:

Øvre garasjeanlegg:

* Hovedsikringen kan kanskje økes fra 35A l 63A.
* Alle 3 garasjerekker har 16A (16A kurs per garasjerekke).
* Det er 3-fase kurser på to av garasjerekkene (6 garasjer per rekke) og 1-fase kurs på en (4 garasjer).
* På 1-fase kurs kan to biler lade på 8A.
* På 3-fase kurs kan tre biler lade på 9A.
* Det betyr at 8 av totalt 16 biler kan lade samtidig på øvre garasjeanlegg (dekning 50%).

Nedre garasjeanlegg:

* Alle kurser utgjør i sum 180A, mens hovedsikringen maksimalt kan tåle 109A.
* Enkelte av garasjerekkene har 1-fase kurs, mens andre har 3-fase kurs.
* Maks strømkapasitet dekker 40% (16 biler kan lades samtidig av 40 biler totalt).
* Ved oppgradering av anlegget må kabel ved nr. 25 byttes, samt at trafo må byttes.

Veien videre:

Ulike alternativer vi kan vurdere og vi må innhente priser på:

1. Benytte rådgivere som kan lage løsningsforslag for oss (f.eks. Elbil-foreningen, Salto eller elektrikere). Få prisoverslag iht. anbefalt løsning.
2. Oppgradere dagens anlegg iht. forskriftene (autosikring og jordfeilbryter) og fortsatt benytte stikkontaktene som er i garasjene per i dag. Innhente pris fra elektrikere.
3. Oppgradere anlegget for å få ut maksimal kapasitet fra dagens anlegg. Innhente pris fra elektrikere.
4. Full oppgradering av anlegget for å få maksimal kapasitet slik at flest mulig kan lade samtidig. Må innhente pris fra Hafslund Nett, Salto e.l., samt fra elektrikere.

**4: Tidspunkt for neste styremøte**

Tirsdag 25. september, kl. 19.